
CONSILIUL JUDEŢEAN
					
				
H O T Ă R Â R E

privind modificarea şi completarea Hotărârii Consiliului Judeţean Bistriţa-Năsăud nr. 83/2009 privind aprobarea susţinerii implementării proiectului  ,,Modernizarea, dezvoltarea şi echiparea ambulatoriului Spitalului de Urgenţă al judeţului Bistriţa-Năsăud”

	Consiliul Judeţean Bistriţa-Năsăud, întrunit în şedinţă ordinară în prezenţa preşedintelui şi a 29 consilieri judeţeni,
	Având în vedere:
· Expunerea de motive nr.4818 din 21.05.2013 a Preşedintelui Consiliului Judeţean Bistriţa-Năsăud; 
· Raportul comun nr.IIIA/4817 din 21.05.2013 al Direcţiei dezvoltare durabilă, proiecte europene şi al Direcţiei economice;
· Hotărârea Consiliului Judeţean Bistriţa-Năsăud nr. 83/2009 privind aprobarea susţinerii implementării Proiectului „Modernizarea, dezvoltarea şi echiparea ambulatoriului Spitalului de Urgenţă al judeţului Bistriţa-Năsăud”;
· Prevederile Legii nr.273/2006, privind finanţele publice locale, cu modificarile şi completările ulterioare, art.19, alin.1 lit.(a), alin.2, art.35 alin.1,6,art.47, art.53;
· Hotărârea Consiliului Judeţean Bistriţa-Năsăud nr. 60 din 03.04.2013 privind aprobarea bugetului propriu al Consiliului Judeţean Bistriţa-Năsăud  pe anul 2013 conform Legii bugetului de stat pe anul 2013 nr. 5/2013 şi a estimărilor pe anii 2014-2016 ;
· Programul Operaţional Regional 2007 – 2013;
· Documentul Cadru de Implementare a Programului Operaţional Regional 2007 - 2013 – aprobat prin Ordin al ministrului MDRT nr. 69/16.02.2012 şi la Ordinul ministrului afacerilor europene nr. 181/27.02.2012;
· Ghidul solicitantului pentru Programul Operaţional Regional 2007-2013, Axa prioritară 3 „Îmbunătăţirea infrastructurii sociale”, Domeniul major de intervenţie 3.1- „Reabilitarea/modernizarea/echiparea infrastructurii serviciilor de sănătate”;
· Adresa nr. 7973/11.09.2012 a Agenției de Dezvoltare Regionale Nord-Vest prin care s-a solicitat revizuirea şi actualizarea documentaţiei tehnico-economice, a cererii de finanţare şi a analizei cost-beneficiu;
· Adresa nr. 4451/24.05.2013 a Agenției de Dezvoltare Regionale Nord-Vest prin care proiectul „Modernizarea, dezvoltarea şi echiparea ambulatoriului Spitalului de Urgenţă al judeţului Bistriţa-Năsăud” este considerat acceptat;
· raportul nr.IC/5161/29.05.2013 al Comisiei economice ;
· raportul nr.IC/5158/29.05.2013 al Comisiei de cultură ;
· raportul nr.IC/5160/29.05.2013 al Comisiei de urbanism ;
În temeiul prevederilor art. 91 alin.(1) lit.b) şi lit.f), art. 97 alin.(1) şi art. 102 alin.(1) din Legea nr. 215/2001 privind administraţia publică locală, republicată, cu modificările şi completările ulterioare,

H O T Ă R Ă Ş T E:

Art.I. Hotărârea Consiliului Judeţean Bistrița-Năsăud nr. 83 din 30 iulie 2009 privind aprobarea susţinerii implementării Proiectului  „Modernizarea, dezvoltarea şi echiparea ambulatoriului Spitalului de Urgenţă al judeţului Bistriţa-Năsăud” se modifică şi se completează şi va avea următorul cuprins:

Art.1. Se aprobă proiectul „Modernizarea, dezvoltarea şi echiparea ambulatoriului Spitalului de Urgenţă al judeţului Bistriţa-Năsăud” şi valoarea totală a acestuia în sumă de 36.133.011,70 lei.

Art.2. Se aprobă valoarea totală a cheltuielilor eligibile ale proiectului „Modernizarea, dezvoltarea şi echiparea ambulatoriului Spitalului de Urgenţă al judeţului Bistriţa-Năsăud” în sumă de 24.849.302,65 lei.
	
Art.3. Se aprobă contribuţia proprie la cheltuielile eligibile ale proiectului, în sumă de 496.986,05 lei, reprezentând 2,0 % din total costuri eligibile aferente proiectului „Modernizarea, dezvoltarea şi echiparea ambulatoriului Spitalului de Urgenţă al judeţului Bistriţa-Năsăud”.
       
Art.4. Se aprobă valoarea Taxei pe Valoarea Adăugată aferentă cheltuielilor Proiectului „Modernizarea, dezvoltarea, şi echiparea ambulatoriului Spitalului de Urgenţă al judeţului Bistriţa-Năsăud” în sumă de 6.951.485,91 lei.

Art.5. Consiliul Judeţean Bistriţa-Năsăud se angajează să suporte cheltuielile neeligibile ale Proiectului „Modernizarea, dezvoltarea şi echiparea ambulatoriului Spitalului de Urgenţă al judeţului Bistriţa-Năsăud” în sumă de 4.332.223,14 lei.  

Art.II. Celelalte prevederi din Hotărârea Consiliului Judeţean nr. 83/2009 rămân neschimbate. 
	
Art.III.  Prezenta hotărâre a fost adoptată cu un număr de 29 voturi pentru.  
	
Art.IV.  Cu ducerea la îndeplinire se încredinţează Direcţia dezvoltare durabilă, proiecte europene și Direcția economică.

Art.V. Prezenta hotărâre se comunică prin grija Serviciului comunicare, relaţii publice, relaţii externe cu:
-  Direcţia dezvoltare durabilă, proiecte europene;
-  Direcţia economică;
-  Agenţia de Dezvoltare Regională Nord-Vest;
-  Spitalul Judeţean de Urgenţă Bistriţa;
-  Instituţia Prefectului județul Bistriţa-Năsăud.

[bookmark: _GoBack]Art.VI. Hotărârea Consiliului Judeţean nr. 83/2009 se republică cu modificările şi completările aduse prin prezenta hotărâre.


P R E Ş E D I N T E,
EMIL RADU MOLDOVAN

